ISANDA LAUAS
Tere tulemast saatesse!
Mina olen Martti Ojares
ja mu tänane külaline on Utti Hietala.
Tere tulemast Utti! - Tänan! Spasibo!
Meil on palju rääkida, sestap alustame kohe kiiresti.
Räägi lühidalt oma noorusest ja lapsepõlvest.
Ka sellest, millal usklikuks said?
Ma sündisin 1945. aastal Soome poole peal.
Kõik mu 3 õde sündisid praegusel Venemaa territooriumil.
Ma sündisin ohvitseri peres.
Isa sai peale sõda võimsalt usklikuks.
Aga mind ei osatud usule juhtida, mis ajas mind tohutult närvi.
Mind õpetati küll palvetama ja patte andeks paluma,
sest taevasse ei pidavat pääsema ühegi patuga,
mistõttu oli oluline, et neid üles tunnistaksin.
1961. a. käisin ühe piiblikooli leerikoolis.
Seal kuulsin esimest korda uuestisünnist.
Mõtlesin: "Tohoh!"
Oleksin tahtnud juba palju varem uuesti sündida,
kuid kogesin seda siis leerikoolis ja sain täis rõõmu,
liikudes sealt väga võimsalt edasi.
60'ndatel õpetati kogu aeg, et Jeesus tuleb varsti tagasi;
et peame valvama
ja tegema kõigest väest Jumalariigi tööd.
Pidime evangeliseerima ja tunnistama igal pool.
Hakkasin ka neid asju tegema.
Käisin Ressus koolis.
Tegin hommikusi alguspalveid.
Olin kaasas ka tänavamisjonis ja üliõpilasmisjonis.
Olin ka mujal misjonites.
Tegin kõike võimalikult innukalt.
Osalesin evangeelsetel telgikoosolekutel Heinolas.
Me ainult ei tunnistanud, vaid ka kuulutasime,
juhtides inimesi Jumala juurde.
Olin ka ühel suvel Austrias ja mujal Kesk-Euroopas
misjonitööl kõikvõimalikes misjonites. Ka lastemisjonis.
Kui mind ennast usule juhatati, oli mul oli nägemus sellest,
et väikesed lapsed tuleb juhtida Jumala juurde.
Nii pidasin oma kodus kodugruppe, kus paljud said usklikeks.
Samas tajusin kogu aeg, et miskit on kui puudu.
Mul polnud selles asjas väge.
Olin saanud vale õpetust, mis tuli Urho Muromaa kaudu,
kelle õpetust käisin kuulamas ta enda kodus.
Urho Muromaa, keda Jumal võimsalt kasutas.
Ta õpetas, et Püha Vaimuga ristimine ja veega ristimine
on sama nagu uuestisünd.
Aga nii see pole.
Aga ma ei teadnud seda. Ma usaldasin neid autoriteete.
Ma ei osanud sest' midagi halba arvata.
Nii hoiatati mind, et kui keegi keeltes räägib,
siis selle kaudu võib ju kasvõi Jeesust needa.
Aga mul oli kogu aeg see janu.
Siis tuli otsustav periood.
Olime naisega umbes aasta aega ühe indiaanimisjoni teenistusel
USA's, Oklahomas.
Teenisime kaasa presbüterliku kiriku misjonitöös.
Nad olid antikarismaatilised.
Nad ei aktsepteerinud Püha Vaimu ristimist,
keeltes rääkimist jne.
Nad lausa uurisid mu naiselt, et ega too ometi keeltes ei räägi?
Kuid me käisime samas salaja Oral Robertsi ülikoolis,
kus Jumala Püha Vaimu suur vägi võttis täiega maad.
Olin täiega hämmingus Püha Vaimu ligiolust.
Sajad ja tuhanded inimesed laulsid keeltes ja vaimus,
taevalikes kaanonites.
Mõtlesin, et tahan ka seda! Olin justkui taevas.
Soomes oldi harjutud nutulauludega
stiilis: "Milline vaevaline reisimees ma olen."
Kord kirjutas üks mu klubi poistest, kelle ma usule juhtisin,
et ta sai täis Püha Vaimu ja keeled.
Ütles, et tal on täiesti uus hoog sees ja et ka mina peaks saama selle väe.
Alla 10-aastane poiss kirjutas seda mulle Ameerikasse!
Mul oli see janu.
Olime veel ka 3 kuud Iisraelis.
Käisin külas messiaanlike juutide kogudustes.
Seal oli samasugune Püha Vaimu vägi.
Mu eest palvetati seal.
Imestasin: "Kas tõesti?
Kas tõesti võin täituda Püha Vaimuga Jeruusalemmas?"
Nad palvetasid mu eest korra, kuid midagi ei juhtunud.
Palvetasin soome keeles edasi ja nad arvasid, et nüüd sain keeled.
Kuid mingeid õigeid keeli mul veel polnud.
Mul oli ainult soome keel ja teatav heebrea keel.
Kui me Soome tulime, kasvas see janu veelgi.
Jõudsin punkti, kus otsustasin minna sinna,
kus mu klubi lapsed said Püha Vaimuga ristitud.
Mul oli tugev janu.
Tahtsin saada puhtaks kõigest patust.
Tunnistasin sealsele pastorilegi kõik üles.
Ta hakkas palvetama mu eest ja siis "plahvatas".
Püha Vaimu vägi täitis mind ja ma olin hetkega kui purjus.
Kui kõndima hakkasin, pidin seintest kinni hoidma.
Kukkusin põrandale pikali.
Mind töödeldi päris korralikult.
Nutsin ja karjusin.
Pastor rääkis oma koguduses, et ta arvas, et ma suren,
mõistes siis, et Jumala käsi oli selles mängus.
Lõpptulemus oli see, et Jumala vood hakkasid voolama.
Samuti tulid ka keeled. Ma olin nii õnnelik.
Läksin sealt "purjuspäi" koju.
Õige pea ilmus Jumal mulle nähtava tulesambana.
Läksin õhtul magama.
Umbes meetri-laiune tulesammas, mis ulatus katuseni, tuli mu peale.
Lamasin voodis ja kuulsin häält:
"Mina olen Aabrahami, Jaakobi ja Iisaki Jumal."
Jumala pühadus langes selle paiga üle.
Ütlesin: "Jumal, ma ei kannata Su pühadust välja.
Aitäh Jeesuse vere eest, et võin olla siin sedamoodi."
Jumal hakkas minuga rääkima. Hästi rahulikult ja üksikasjalikult.
Ta hakkas mulle juhiseid jagama: "Mine selle ja tolle inimese juurde.
Vii talle see sőnum. Tema terveneb. Tema täitub Püha Vaimuga."
Ta rääkis üsna pikalt ja selles oli rahu ning vabadus.
Jumal rääkis oma asjad ära ja Tema tuli oli kogu aeg mu peal.
Ta põletas mu keha nii tugevalt,
et pidin hommikul minema dušši alla end jahutama.
Mu keha hakkas haisema, kui Jumala tuli oli mu peal.
Jumal ütles: "Täna õhtul ei räägi ma sulle enam midagi uut.
Jeesuse nimel võta vastu uni!
Sinu pärast hakkab käima sõda.
Saatan ründab sind, aga sa kannatad selle sõja välja."
Uni tuli vastu võtta, kuna olin hästi ergas.
Mu silmad suruti kinni ja ma üritasin magama jääda.
Ja siis korraga hakkas sama hääletooniga
tulema uusi vaimulikke nõuandeid.
Nõnda nagu Jumal oli veidi varem öelnud:
"Tee seda, teist ja kolmandat."
Seal polnud midagi valet, aga ma muutusin rahutuks.
Imestasin, et mis see nüüd on!?
Olin ju just äsja kogenud suurt rahu ja pühitsust.
Siis mulle meenus Jumala öeldu,
et Ta ei ütle mulle see õhtu enam midagi.
Ütlesin: "Jeesuse nimel ma ei võta seda vastu!"
Mul olid silmad kinni ja need tehti lahti.
Nägin oma silmadega deemonite parve,
mis liikus ümber minu.
See oli nii kole.
Nad ei pääsenud mu ligi, aga nad tiirlesid aina mu ümber.
See oli justkui kärbse või parmuparv.
Hüüdsin: "Ma olen lunastatud Jeesuse vere läbi! Teil pole õigust!"
Nad ei saanudki mind rünnata.
Aga nad olid seal.
Siis mulle meenus, et mu pärast käib sõda.
Jumala Sõna mõõk on ainuke sõjarelv.
Ütlesin: "Jeesuse nimel taganege minust!"
Ja nii nad läinud olidki.
Deemoni parv haihtus ja ma magasin nagu nott.
6 tundi hiljem, umbes kell 4 öösel, langes Jumala Vaim taas mu üle.
Ta tuli nii kõva pauguga,
et mu naine, kes mu kõrval magas, ärkas üles ja küsis: "Mis pauk see oli?"
Ütlesin, et see oli Jumala tuli ja ärgu ta kartku!
Ta ei küsinud enam midagi. Keeras külge ja magas edasi.
Öö lõpus käskis Jumal mul helistada ühele inimesele.
Kui ütlesin sellele inimesele, et vabandan tülitamise pärast,
ütles Jumal: "Ära vabanda minu asjade pärast!"
Jumala vägi ja juhtimine olid kogu aeg mu ligi.
Jumal ütles, et lähen varsti Kanadasse,
kus pidasime Uuras Saarnivaaraga koosolekutesarja.
Põhjus, miks tahan oma tule kogemusest rääkida, on see,
et kurat suudab asju matkida.
Ta suudab matkida ka Jumala häält
ja anda edasi täitsa õigeid asju.
Aga ta ei suuda matkida Vaimu vilju.
Sellest tekkiski mul rahutus ja selle asja õppisin ma seal ära.
See on väga tähtis. Kurat moondub valguse ingliks.
Kas võiks isegi öelda nii,
et kus on elav Jumal, sinna tuleb ka elav saatan.
Ta tuleb kõike ära segama ja rikkuma.
Neid juhtumeid on olnud palju. Võtame näiteks Toronto ärkamise.
Seal oli elav Jumal, aga kõrvale tuli ka elav saatan.
Nii hakatigi originaali pähe rääkima valet.
See on selgelt lahinguväli.
Ma ise panin ka seda tähele, mida sa just ütlesid.
Minu teenimisülesanne muutus täielikult.
Senini olin teinud kõike laitmatult.
Ka sõjaväes said inimesed usklikeks,
kuigi mul polnud siis veel Püha Vaimu väge.
Kuid ma olin ustav Jumala Sõna osas ja kuulutasin seda.
Kuid augustis, kui kool algas, muutus äkki kogu õhkkond.
Olin 5 aastat evangeliseerinud ja pidanud alguspalvusi.
Igaüks teadis seda.
Me sõnumid olid vägagi Jeesuse risti ja vere kesksed.
Meil oli usklikest õpetajatest ja õpilastest tekkinud palvegrupp.
Kogunesime kord nädalas söögivahetunnil.
Kuid kui Jumala vägi välja ilmus,
hakkasime kogunema igal hommikul kell 7 enne tundide algust.
Iga kord tuli 15-20 õpilast kella 7'ks kohale.
Tunnid algasid kell 8.
See oli Jumala ime. Tema kohalolek.
Jumal värskendas kõiki ja kõik said täis Püha Vaimu.
Me laulsime keeltes ja inimesed said terveks.
Käisime koolis särkidega, kus oli kirjas "JEESUS - ISSAND".
Õpilastel olid suured Piiblid
ja nad kandsid neid vahetundides kaenla all.
Neil oli julguse vaim. Nad pidasid hommikusi alguspalvusi.
See oli imeline aeg, kus Jumal ka tervendas paljusid.
Keegi ütles keset päeva sööklas, et õpetaja saatis teda minu juurde,
et ma palvetaksin ta tervise eest.
Siis toimus hästi imeline Püha Vaimu ilmumine.
Mitteusklik õpetaja läks kooliraadiosse hommikupalvust pidama.
Tal oli tegelikult ülesanne lugeda ette koolinõukogu teated,
aga tal oli soov haarata riiulist Piibel ja lugeda sealt üht kohta,
kus räägiti neljast mehest tulises ahjus.
See on Taanieli raamatus.
Kuulasin seda õpetajate toas, kui ta valjuhääldi kaudu kõneles
ja Püha Vaim tuli ning heitis mu mitu meetrit tagasi.
Maandusin õpetajatetoa pehmele diivanile.
Mu kõrval istus üks võimleja-tüdruk, kes hakkas nutma ja ütles,
et ta peab Jeesuse vastu võtma.
Kuigi selles tekstis ei räägitud midagi Jeesusest.
Ja ta võttiski Jeesuse vastu.
Jumal andis sellise julguse, et kehalise kasvatuse õpetajad
õpetasid terviseõpetuse tundides terviseõpet.
Näidati Osborni tervenemise filme.
Need kestsid veidi vähem, kui 45 minutit.
Kirjutasin vaid tunniplaani: "Tervenemisfilm."
Tehti ka altarikutseid
ja ma olen kindel, et paljud võtsid Jumala vastu.
Tõsi, mul keelati mingi hetk see tervenemisfilmide näitamine ära.
See kurb tõsiasi on see, et me ju teame, mida Jumal tahab -
Jumal tahab, et tema Sõna kuulutataks aktiivselt.
Kas koolides või kus iganes.
Aga hingevaenlane ei taha, et inimesed päästetud saaksid.
Ta tegutseb selle vastu.
Lisaks võetakse vastu ka selliseid seadusi,
mille pärast need probleemid tekivad.
Kuid meiegi saate õpetus on see,
et tõeline tulevik, vägi, rõõm ja rahu tulevad ainult ühest allikast
ja selle allika oled sa üles leidnud.
Jah.
See juhtus juba koolis.
Hiljem, koguduses, andis Jumal mulle Daniel Nylundi kaudu 200 kassetti
Derek Prince'i õpetustega.
See oli 70'ndate keskel.
Uurisin neid ja suisa imesin neid omale sisse.
Ma ei saanud sinna maani rääkida Püha Vaimu teemadel,
kuid siis sain selles asjas väga tugeva põhja alla.
Mul oli kaks karismaatilist ühiskristlikku ringkonda.
Seal võis olla üle 100 inimese.
Vedasin neid ringe umbes 17 aastat.
Õpetasin neis, võttes aluseks Derek Prince'i õpetused.
Püha Vaim oli kohal ja paljud inimesed täitusid sellega.
Samuti said nad terveks ja usklikeks.
Ühtlasi tahan rääkida ühest valeõpetusest,
mis tollal taustal liikus.
Mulle õpetati 60'ndatel,
et kristlase jaoks on kõige tähtsa asi tema suhe Jumalaga
ja et seda peab hoidma.
Seejärel tulevad alles Jumalariigi töö, tunnistamine ja muu.
Öeldi, et peaksin ennast ohverdama ja alles siis tuleb kõik muu.
Pidasin nädalas kahte piiblitundi.
Kui ma koolist koju läksin, võtsin Piibli, läksin oma tuppa
ja hakkasin palvetama ning ette valmistuma.
Arvasin, et see ongi see värske "rhema".
Naine pidi hoolitsema kogu pere eest.
Veel sel suvel ütles ta:
"Olen sulle küll andeks andnud, aga see oli nii jube.
Olin kui üksikvanem,
sest sa lugesid vaid Piiblit ja käisid teenistustel."
Jooksin omadega karile.
Üks praeguseks meie hulgast lahkunud õpetaja
õpetas mulle, et õige järjekord Jumala juures on:
1. Suhe Jumalaga 2. Abikaasa 3. Lapsed
Alles seejärel tuleb Jumalariigi töö.
See on väga tähtis õpetus.
Nüüd aga tahaksin rääkida Venemaa teemadel.
Kas võin jätkata või tahad sa vahepeal midagi küsida?
Sa oled kogu oma tööelu olnud kehalise kasvatuse õpetaja
ja peale seda hakkasid käima Venemaal.
Räägigi siis sellest.
60'ndatest peale osalesin Piiblite smuugeldamises
tollasesse Nõukogude Liitu.
See oli hulljulge ettevõtmine.
20 Piiblit sai õmmeldud riiete sisse.
Lootsime vaid, et tollimees ei näe.
Tänu Jumalale, et me ei jäänud kordagi vahele.
Nüüd on Venemaa avanenud.
Nüüd saab peaaegu täitsa vabalt viia Venemaale kõiksugu kirjandust.
Alguses olin hämmingus sellest,
et Püha Vaimu võidmine oli Venemaal suurem
kui see oli Soomes.
Kuigi olin ka Soomes võidmist näinud.
Kuniks Jumal näitas mulle korra,
et üheks selle põhjuseks on märtrite veri.
Meil oli kogudus Vaskelovas ja selle naabruses Kabalova külas.
Üks kohalik ütles mulle,
et Stalini ajal lasti seal maha kõik soomlastest usklikud.
Nii ütlesid mulle venelased.
Kui aga Jumal sinna ukse avas,
oli Püha Vaimu ligiolu ja kõik, mis seal juhtus
kirjeldamatult võimas.
Aga peale seda keelas külanõukogu kogu selle asja ära.
Üle 200 lapse läksid koju, Piiblid kaenlas
ja olid nii rõõmsad, et olid usklikuks saanud.
Aga siis ütles direktor,
et kahjuks keelas külanõukogu selle kõik ära.
Teine koht, millest tahan rääkida, on Toksovo haigla.
Seal on tehtud uurimusi.
Ka minu sealoleku ajal kaevati seal ühishaudu lahti.
Toksovo haigla lähistel lasti maha umbes 100 000 inimest.
Enamus neist olid usklikud.
See mõjutas seda võidmist, mis seal haiglas oli.
Jumala armust käisin seal 100 korda, enne, kui see asi lõpetati.
Sest Venemaal on karm Putini terrorismi seadus,
mille järgi ka mina olen terrorist.
Nende aastate jooksul sai usklikuks umbes 1000 patsienti.
Paljud tervenesid ja täitusid Püha Vaimuga.
Nad olid väga õnnelikud.
Peale koosolekut nad tulid ja kallistasid,
öeldes: "Aitäh, et sa tulid!
Ma ei teadnud midagi sellisest Jeesusest.
Ma polnud Temast kunagi kuulnud.
Pidin surema eelmisel nädalal, kuid nüüd sain päästetud ja terveks."
See kõik oli nii premeeriv.
Samal korral oli veel teine vanamammi,
kellelt küsisime:
"Kas tahad Jeesuse vastu võtta ja pärida igavese elu?"
Ta vastas: "Oi kuule, ma olen nii väsinud.
Ma ei jaksa elada igavesti."
Ta ei saanud asjast aru,
aga talle selgitati täpsemalt, mis see igavene elu on
ja ta võttis ka selle vastu.
Ka arstid andsid tunnistusi. Ateistlikud arstid ütlesid:
"Nad laulavad nii ilusti ja tervendavad kõik haiged."
Me laulsime vaimus.
Nad tõid meile tervendamiseks veel haigeid.
Tahaksin rääkida veel ühest toredast juhtumist.
Haigla sööklas oli koosolek ja ruum oli patsiente täis.
Minu kord oli õpetada.
Seal pidigi õpetama,
sest seal olid need, kes kuulsid asjast alles esimest korda.
Sinna tuli ka kaks 15-aastast poissi
ja ma vaatasin, et nad näevad küll omamoodi välja.
Sest ma oskan õpetajana inimesi hinnata.
Hakkasin õpetama, mispeale nad tõusid ja läksid ära.
Mõtlesin, et olgu peale, las siis minna.
Kuid nad läksid ainult WC'sse suitsetama ja tulid tagasi.
Ja kui tuli aeg Jeesus vastu võtta,
langes Püha Vaim nende üle ja nad võtsid Jeesuse vastu.
Neil oli tõsi taga.
Siis hakkasime haigete eest palvetama.
Kui palvetasin,
hakkas mu kõrval üks naine rääkima selges vene keeles.
Nagu oleks luuletust lugenud.
Mõtlesin, mida teha, sest ta eest poldud veel palvetatudki.
Samas oli üks õde, kes oli kogu koosoleku aja kohal olnud.
Ta küsis: "Kas sa tead, mida see naine teeb?
Ta oli senini kurttumm, kuid nüüd räägib esimest korda
ja on nii õnnelik."
Kui kaks eespingil istuvat meest seda nägid, tulid nad ligi ja küsisid:
"Kas Jeesus teeb tõesti selliseid asju?!
See vanamammi on meie osakonnast. Ta ei saanud millestki aru.
Ta ei osanud rääkida, kuid nüüd räägib täitsa ilusti.
Kui Jeesus selliseid asju teeb, lähme meie osakonda.
Meil on üks inimene, kes on ühest kõrvast kurt.
Las Jeesus päästa teda ka."
Juha Kärnä, kes oskas vene keelt, läks nendega kaasa.
See inimene leiti WC'st suitsetamas.
Mees seati ta ette seisma
ja Juha nägi, et ta ei jaga maad ega mütsi.
Juha küsis siis, kas ta tahab Jeesuse vastu vőtta,
kuna nii pääseb taevasse ja mitte põrgu.
Need mehed ütlesid selle peale: "Mis siin enam küsida on?
Ta peab Jeesuse vastu vőtma, kui Jeesus selliseid asju teeb!"
Poisid sundisid teda Jeesust vastu võtma.
Sul oli ka juhus, kui sind ähvardati. - Jah.
Meil oli välikoosolek.
Üks deemonite käes vaevlev mees jooksis suures raevus ja vihas ringi.
Ta jooksis venelasest pastori poole, kes parajasti jutlustas.
Seal oli palju inimesi.
Väljaspool olijad said ta kätte ja hoidsid teda jõuga kinni.
Kui mees rahunes, lasid nad ta lahti.
Kui nad ta lahti lasid, hakkas ta teises suunas jooksma.
Hetke pärast nägin: "Oi oi! Ta tuleb otse minu suunas!"
Lõin kartma.
Tagapool polnud enam inimesi, sest kõik olid eespool.
Istusin pargipingil ja mul oli Piibel käes.
Tõusin äkitselt üles ja panin selle oma istumise alla,
et ta ei näeks, et ma usklik olen.
Mees tundis mu siiski ära.
Mul polnud sel hetkel mingit usujulgust,
mistõttu palusin: "Jumal aita!"
Kui mees oli minust u 1 m kaugusel, langes Püha Vaim mu üle.
Hakkasin naerma, naerdes üleloomulikku naeru.
Need, kes on Pühas Vaimus naernud, teavad, mis see on.
Siis hakkas see tegelane ka naerma.
Tõusin püsti ja hakkasin teda kallistama.
Ja Ta kallistas mind vastu.
Naersime hästi pikalt.
Hetke pärast nägin, et samas oli veel 5-6 inimest,
kes kõik naersid ja kallistasid.
Siis aga märkasin, et mul on aeg minna
ja täita teenistusel oma ülesandeid.
Lõpuks sai see mees usklikuks. Ta vabanes deemonitest.
Kõneleja ütles puldist:
"Kes tahab Jeesuse vastu võtta, tõstku käsi!"
See mees ütles, et ta ei pea seda enam tegema,
kuna võttis juba Jeesuse vastu.
See on Püha Vaimu naer, mida tänapäeval pilgatakse.
Kuigi meil olid ka muud asjad.
Kui oled neid asju halvustanud, siis paranda meelt sellest!
See päästis mind rünnaku eest.
See püha naer vabastas deemonliku mehe.
Loe Psalme 2: "Jumal naerab vaenlase üle."
See on sõjarelv ja mitte mingi naljaasi.
Me peame mõistma, mida Püha Vaim teeb.
Püha Vaim teeb seda, mida Ta tahab, sest Ta on Jumala Vaim.
Meil on veel natuke aega, enne, kui annan sulle vaba sõna.
Kas tahaksid veel millestki rääkida?
- Ei, ma alustaksin kohe.
Sina, kes sa oled Jeesuse oma, tahan öelda sulle:
"Sinu elu peab olema kogu aeg seotud Jeesusega.
Sind on koos Jeesusega ristile naelutatud.
Sind on maha maetud koos Temaga surema veega ristimise läbi.
Sind on Jeesusega koos üles äratatud.
Efeslastele 2:6 ütleb: "Koos Temaga asetatud taevasse."
Algkeeles veel "istuma püsivalt". See asi puudub paljudel inimestel.
Armu keskpunkt on armutroon valitsustrooni juures.
Me peaksime olema seal.
Me käime seal vaid ülistamas ja tuleme siis ära.
Seegi on hea, et me ülistame, aga meid on sinna püsivalt pandud.
Seetõttu mingem julgusega armutrooni ette,
et leiaksime halastust ja armu meie abiks ja õigeks ajaks.
Nüüd ongi õige aeg.
Arm on palju enamat kui andeksandmine,
kõik Jumala õnnistused või kõik muu vőimalik.
Need kõik kuuluvad Jumala armu sisse.
Efeslastele 1:3 ütleb: "Kiidetud olgu Jumal, Jeesuse Isa,
kes meid on taevast õnnistanud
kõige vaimuliku õnnistusega Kristuses."
Kõik need taevased õnnistused on seal.
Psalm 91:1 "Kes Kõigekõrgema kaitse all elab
ja alati Kõigeväelise varju all viibib."
Sa võid olla ükskõik, kus Kõigekõrgema varju ja kaitse all,
Jumala peidupaigas,
kõige pühamas paigas, kuhu meid on määratud.
Need, kes seal on, need ütlevad: "Jumal on mu varjupaik ja kindlus.
Mind ei taba õnnetus, vaid Jumal õnnistab mind pika eaga."
Paljud surevad tänapäeval asjata,
sest nad pole kolinud sinna kõige pühamasse paika.
Meil on Jeesuse vere kaudu pääs sinna pühimasse paika.
Ta on selle loonud meile uueks ja elavaks teeks.
Kõnni mööda seda uut teed ja koli alaliselt sinna!
Koged seal Jumala pühadust ja ligiolu.
Oled seal kogu aeg vaenlasest kõrgemal.
Jeesus istub seal ja ootab.
Mida Ta ootab?
Et hingevaenlane pandaks Tema jalgealuseks järiks.
Jeesuse puhul on see juba juhtunud.
Meie puhul juhtub see siis, kui tõuseme usus sinna üles.
Olgu sul silme ees see, mis on üleval, mitte see, mis on maa peal! Aamen.
Aitäh selle eriti võimsa, põleva ja tulise saate eest!
Nagu me enne seda saadet palvetasime -
et see tuli leviks selle saate kaudu kodudesse
ja teeks just seda, mida taevas tahab.
Aitäh sulle ja palvetagem, et see tuli võiks levida
ja et ärkamine võiks alata.
Aamen.
Aitäh! - Aitäh!
Kui soovid toetada Eesti TV7 tööd, võid helistada 900 1777 (hind 7 euri)
või annetada pangaülekandega, leides me andmed www.tv7.ee Aitäh!
Tőlge: Raul Jürimaa